বিধানসভায় বিধায়কদের হাজির করতে হুইপ জারি করতে হল তৃণমূল কংগ্রেসকে।  ১৭ জুন থেকে চলছে অধিবেশন।কিন্তু, শাসকদলের বিধায়কদের হাজিরা চোখে পড়ার মতো কম।বিশেষত নতুন বিধায়কদের উপস্থিতির হার রীতিমতো উদ্বেগজনক। পরিস্থিতি সামাল দিতে এবার হুইপ জারি করলেন মুখ্য সচেতক নির্মল ঘোষ।
 ওয়েব ডেস্ক: বিধানসভায় বিধায়কদের হাজির করতে হুইপ জারি করতে হল তৃণমূল কংগ্রেসকে।  ১৭ জুন থেকে চলছে অধিবেশন।কিন্তু, শাসকদলের বিধায়কদের হাজিরা চোখে পড়ার মতো কম।বিশেষত নতুন বিধায়কদের উপস্থিতির হার রীতিমতো উদ্বেগজনক। পরিস্থিতি সামাল দিতে এবার হুইপ জারি করলেন মুখ্য সচেতক নির্মল ঘোষ। বিধায়কদের গুরুত্ব দিয়ে বিধানসভায় হাজির থাকতে হবে। শুধু বিএ কমিটিতে সই করে ফিরে গেলে চলবে। অধ্যক্ষের হঁশিয়ারিতে বিশেষ কর্ণপাত করেননি খোদ শাসকদলের বিধায়করাই। পরিসংখ্যান অন্তত সেরকমটাই বলছে। ১৭ জুন বিধানসভার অধিবেশন শুরু হয়। ১৮জুন শাসকদলের বিধায়কদের হাজিরা ছিল চোখে পড়ার মতো কম। অর্থ বাজেট সংশোধনীর দিন শাসকদলের ২১১জন বিধায়কের মধ্যে হাজির ছিলেন ১৭০ জন পরিসংখ্যানই চোখে আঙুল দিয়ে দেখিয়ে দিচ্ছে, বিধানসভায় হাজিরার ক্ষেত্রে শাসকদলের বিধায়কদের চেয়ে কয়েককদম এগিয়ে বিরোধী শিবির। বিশেষত কয়েকজন বিধায়ককে কালেভদ্রে বিধানসভার অধিবেশনে দেখা গেছে । অভিযোগ বিরোধীদের।